PROJEKTS
LĪGUMS
par Jēkabpils novada Sēlpils pagasta autoceļu un ielu attīrīšanu no sniega

Jēkabpils novadā Salas pagastā					2026.gada _. __________

Sabiedrība ar ierobežotu atbildību „VĪGANTS”, reģ. Nr. 55403000931, juridiskā adrese: Susējas iela 9, Sala, Salas pagasts, Jēkabpils novads, kuras vārdā uz statūtu pamata rīkojas valdes loceklis Jānis Koļesinskis (turpmāk – PASŪTĪTĀJS) no vienas puses un, 
______________________, reģ. Nr. ________________, juridiskā adreses: ________________________________, LV – _________________,  kuras vārdā rīkojas _____________________ - (turpmāk – UZŅĒMĒJS) no otras puses (abi kopā – PUSES)
 pamatojoties uz 20.10.2026., PASŪTĪTĀJA rīkoto Cenu aptauju “Jēkabpils novada Salas un Sēlpils pagastu autoceļu un ielu attīrīšanai no sniega” un UZŅĒMĒJA iesniegto cenu piedāvājumu, turpmāk – Cenu aptauja, Puses izsakot savu brīvu gribu, bez viltus un spaidiem noslēdz sekojošu Līgumu:

1. Līguma priekšmets
1.1. PASŪTĪTĀJS uzdod UZŅĒMĒJAM un UZŅĒMĒJS apņemas ar savu darba spēku un tehniskajiem līdzekļiem veikt pret atlīdzību kvalitatīvi un savlaicīgi sekojošus pakalpojumus – Jēkabpils novada Sēlpils/Salas pagasta autoceļu un ielu attīrīšana no sniega; ceļu ikdienas uzturēšanas darbus: greiderēšana, sniega tīrīšanas, ceļmalu krūmu izciršanu, izskalojumu, nogruvumu likvidēšanu, caurteku un ceļu bedrīšu remontu, (turpmāk tekstā – Darbi) pēc vislabākās kvalitātes, kādā to Jēkabpils novada, Sēlpils pagasta ceļos ir iespējams izdarīt.
1.2. UZŅĒMĒJS Darbus apņemas sniegt saskaņā ar iesniegto Cenu aptaujas Tehnisko specifikāciju un darba uzdevumu, kas tiek pievienots šim Līgumam kā Pielikums Nr. 1. Darbus IZPILDĪTĀJS uzsāk pēc PASŪTĪTĀJA rakstiska vai mutiska pieprasījuma. 
1.3. Darbi, kas nav atrunāti Cenu aptaujas tehniskajā specifikācijā un Finanšu piedāvājumā, UZŅĒMĒJS veic tos par UZŅĒMĒJA noteikto izcenojumu, ar rūpību un nodrošinot augstu kvalitāti.
1.4. PASŪTĪTĀJS Darba apjomu var samazināt pēc saviem ieskatiem un vajadzībām.

2. Līguma summa un maksāšanas kārtība
2.1. PASŪTĪTĀJS maksā UZŅĒMĒJAM par izpildītājiem darbiem pamatojoties uz UZŅĒMĒJA iesniegto rēķinu, kas izrakstīts atbilstoši attiecīgam Darbu pieņemšanas – nodošanas aktam. UZŅĒMĒJS par Darbu aprēķina izmaksas, saskaņā ar Cenu aptaujā iesniegto Finanšu piedāvājumu, kas tiek pievienot kā Līguma pielikums Nr. 2.
2.2. PASŪTĪTĀJS veic apmaksu 30 (trīsdesmit) dienu laikā pēc rēķina saņemšanas un Darbu pieņemšanas nodošanas akta parakstīšanas, ar bezskaidras naudas norēķinu UZŅĒMĒJA norādītajā bankas kontā. Par apmaksas dienu tiek uzskatīta diena, kurā veikts pārskaitījums uz UZŅĒMĒJA norādīto bankas kontu.
2.3. PASŪTĪTĀJS, pieņemot izpildītos darbus, vadās pēc ceļu un ielu fonda ikdienas uzturēšanas darbu tehniskajiem noteikumiem un Cenu aptaujas tehniskās specifikācijas un darba uzdevuma, pielikums Nr. 1.
2.4. PAKALPOJUMA nekvalitatīvas izpildes gadījumos trūkumu novēršana vai atkārtotā darbu izpilde notiek par UZŅĒMĒJA līdzekļiem.
3. Līguma termiņš
3.1. Šis līgums stājas spēkā ar 01.01.2027. un ir spēkā līdz 31.12.2027.
3.2. Puses ir tiesīgas šo līgumu lauzt, abpusēji par to vienojoties.
3.3. Ja kāda no PUSĒM nepilda šī līguma noteikumus, otrai PUSEI ir tiesības vienpusēji atkāpties no šī līguma pirms termiņa 10 (desmit) dienas iepriekš par to rakstiski brīdinot otru PUSI.

4. PUŠU atbildība
4.1. UZŅĒMĒJS apstiprina, ka viņam ir tiesības un vajadzīgās prasmes un aprīkojums-tehnika, veikt PAKALPOJUMU atbilstoši Latvijas Republikā spēkā esošajiem normatīvajiem aktiem.
4.2. UZŅĒMĒJS ir atbildīgs par savas tehnikas u.c. resursiem, kas atrodas darbu izpildes vietā, kā arī par UZŅĒMĒJA darbības vai bezdarbības rezultātā radītajiem kaitējumiem.
4.3. Līdz šajā līgumā paredzēto darbu izpildes uzsākšanai PASŪTĪTĀJS apņemas sniegt UZŅĒMĒJAM visu informāciju, kas nepieciešama minēto darbu izpildei. 
4.4. UZŅĒMĒJS apņemas pēc PASŪTĪTĀJA pieprasījuma sniegt informāciju par darbu izpildes gaitu vai apstākļiem, kas traucē darba izpildi, kā arī apstākļiem, kas varētu traucēt darba izpildi.
4.5. Ja šī līguma saistības netiek pildītas vai tiek pildītas nepienācīgi, vainīgā PUSE ir materiāli atbildīga atbilstoši Latvijas Republikā spēkā esošajiem normatīvajiem aktiem.
4.6. Ja, pieņemot izpildītos darbus, PASŪTĪTĀJS konstatē trūkumus, viņš par to nepieciešamības gadījumā sagatavo iebildumu aktu, pamatojoties uz kuru PUSES vienojas par papildus termiņu, kurā novēršami trūkumi. 
5. Nobeiguma noteikumi
5.1. Visi paziņojumi līguma sakarā ir nosūtāmi rakstveida uz līguma rekvizītos norādītajām pasta vai e-pasta adresēm. 
5.2. Grozījumi un papildinājumi šajā līgumā izdarāmi PUSĒM vienojoties un ir noformējami rakstiski. Tie kļūst par neatņemamām šī līguma sastāvdaļām. 
5.3. Visi strīdi un domstarpības, kas rodas šī līguma sakarā, vispirms tiek risināti PUŠU savstarpējās sarunās. Strīdi un domstarpības, kuras neizdodas atrisināt savstarpējo pārrunu ceļā, PUSES risina normatīvajos aktos noteiktajā kārtībā vispārējās jurisdikcijas tiesā.
5.4. Līgums sastādīts 2 (divos) eksemplāros ar vienādu saturu un juridisko spēku. Viens eksemplārs tiek izsniegts UZŅĒMĒJAM, viens – PASŪTĪTĀJAM.

6. PUŠU rekvizīti un paraksti

